Animal Crossing

**"Animal crossing"** (jaapani keeles どうぶつの森 (Dōbutsu no Mori), "Loomade mets") on Jaapani videomängufirma Nintendo poolt välja töötatud sotsiaalset simulatsiooni edendav videomängusari. Mängija tegelane on inimene, kes elab külas, mida asustavad antropomorfsed loomad ning ta saab tegeleda mitmesuguste tegevustega, nagu kalastus, putukate püüdmine, kaevandamine ja ehitamine. Mäng paistab silma sellega, et sellel pole kindlat lõppu ning mängumaailm toimib reaalajas vastavalt mängukonsooli sisemisele kellale.

On ilmunud viis "Animal crossingu" põhiseeria mängu: "Animal Crossing" (2001), "Animal Crossing: Wild World" (2005), "Animal Crossing: City Folk" (2008), "Animal Crossing: New Leaf" (2012), "Animal Crossing: New Horizons" (2020).

## Mängu protsess
"Animal crossingu" mängud on rahulikud, mittelineaarsed sotsiaalsed simulatsioonid, kus puuduvad stressi- või võistluselemendid. Mängija juhib inimtegelast, kes kolib külla või saarele, kus elavad loomad. Mängu põhitegevused on ümbruse uurimine ja ressursside müümine, et teenida mänguvaluutat – kellukesi. Mängija saab korjata puuvilju ja merikarpe, püüda kala ja putukaid ning kaevata välja kivistisi. Neid saab müüa poes või annetada muuseumi.

Kõigis mängudes esineb ettevõtlik pesukaru Tom Nook, kes tegutseb nii poeomaniku kui ka kinnisvaramaaklerina. Ta annab mängijale laenu maja ostmiseks ja mitmesugusteks uuendusteks ning võimaldab laenu tagasi maksta ilma intressita. Maja saab aja jooksul suuremaks ehitada, tasudes järjest suuremaid laene – see on mängu põhielement.

Külas või saarel elavad loomad on isikustatud, nendega saab rääkida ja nende abil oma soove täita. Nende usalduse võitmine avab uusi dialooge ja kingitusi. Igal loomal on oma isiksus. Külas on ka avalikud hooned – pesukarude pood Nook Shop, siilide õmblusateljee Able Sisters' Studio, öökulli muuseum Blathers Museum või rändmuusik, kes näeb välja nagu valge koer, K.K. Slider. Isabelle, kes näeb välja nagu kollane koer, on sarja fännide seas populaarseim tegelane, keda tutvustati esmakordselt osas "Animal Crossing: New Leaf".Iga sarja uus osa lisas midagi uut:

* "Animal Crossing: Wild World" – võrgumäng sõpradega;
* "Animal Crossing: New Leaf" – mängija tegelase laiendatud kohandamise võimalused ja linnapea roll;
* "Animal Crossing: New Horizons" – meisterdamine ja võimalus muuta saare maastikku.

Aja jooksul muutusid mängud tegelaskujude kohandamise ja keskkonna kujundamise osas üha paindlikumaks: alguses sai istutada ainult puid ja lilli, hiljem ehitada sildu ja kaunistusi ning "New Horizonsi" osas sai ka maastikku täielikult muuta.

Mängumaailm toimib reaalajas: päev ja öö vahelduvad päriselt ning kindlatel kuupäevadel on pühad ja toimuvad üritused. 

## Mõju
Frantsiis on Jaapanis erakordselt populaarne. TesTee.lab-i 2017. aastal läbiviidud küsitluse kohaselt oli enam kui 70% jaapanlastest mänginud "Animal crossingu" sarja mänge või vähemalt teadlikud nende olemasolust. Vastanutest vanuserühmas 20-29 aastat teatas 37,7% meestest ja 42,1% naistest, et nad on sarja mänge mänginud; teismeliste seas olid vastavad näitajad 54,9% poiste ja 58,2% tüdrukute hulgas. Seeria märkimisväärne populaarsus aitas ühtlasi suurendada Nintendo naismängijate osakaalu.

Frantsiis on kujundanud ühe ulatuslikuma ja aktiivsema veebipõhise fännikogukonna videomängude ajaloos. Erinevalt paljudest teistest mängusarjade ümber koondunud fännidest moodustavad selle kogukonna märkimisväärse osa naised, lapsed ja tavamängijad, mitte traditsiooniline *hardcore*-mängijaskond. Kogukond on eriti tugev Ida-Aasias, eeskätt Jaapanis ja Lõuna-Koreas. Fänniloome keskmes on loominguline eneseväljendus, mis avaldub muu hulgas isikupäraselt kujundatud külade ja mängusiseste mustrite loomises ja esitlemises; see on eriti iseloomulik "New Leafi" fännikogukonnale.


ImageSize = width:430 height:200
PlotArea = left:50 right:40 top:20 bottom:20
TimeAxis = orientation:vertical
AlignBars = justify
Colors =
 id:gray1 value:gray(0.9)
Period = from:0 till:50000000
ScaleMajor = unit:year increment:10000000 start:0 gridcolor:gray1
PlotData = 
 bar:Animal_Crossing color:skyblue width:1 
 from:0 till:2270000 width:15 text:2.27_mln textcolor:blue fontsize:8px
 bar:Wild_World color:skyblue width:1 
 from:0 till:11750000 width:15 text:11.75_mln textcolor:blue fontsize:8px
 bar:City_Folk color:skyblue width:1 
 from:0 till:4320000 width:15 text:4.32_mln textcolor:blue fontsize:8px
 bar:New_Leaf color:skyblue width:1 
 from:0 till:12550000 width:15 text:12.55_mln textcolor:blue fontsize:8px
 bar:New_Horizons color:skyblue width:1 
 from:0 till:45850000 width:15 text:45.85_mln textcolor:blue fontsize:8px


("Animal crossingu" mänguseeria näitab stabiilset müügikasvu)

2020. aastal ilmunud "New Horizons" ületas kõigi varasemate sarja mängude läbimüügi ning saavutas nii suure populaarsuse, et seda mängisid ja mainisid avalikult ka mitmed USA avaliku elu tegelased. Lisaks kasutasid mitmed rahvusvahelised ettevõtted ja moebrändid mängu platvormina oma toodete või brändi kujunduse tutvustamiseks; nende seas olid näiteks IKEA, Valentino ja Gucci.

## Viited